13.10.2010 Jurnalul Oficial al Uniunii Europene L 269/1 II (Acte fără caracter legislativ) ACORDURI INTERNAȚIONALE DECIZIA CONSILIULUI din 14 iunie 2010 privind poziția care urmează să fie adoptată de Uniunea Europeană în cadrul Consiliului de Miniştri ACP-UE privind măsurile tranzitorii aplicabile de la data semnării până la data intrării în vigoare a Acordului de modificare pentru a doua oară a Acordului de parteneriat între membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005 (2010/614/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (9), având în vedere Acordul de parteneriat între membrii grupului statelor din Africa, zona Caraibelor şi Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (!), astfel cum a fost modificat pentru prima dată la Luxemburg la 25 iunie 2005 ()) (denumit în continuare „Acordul de la Cotonou”), în special articolul 95 alineatul (3), având în vedere propunerea Comisiei Europene, întrucât: (1) Acordul de la Cotonou a fost încheiat pentru 20 de ani începând cu 1 martie 2000. A fost însă prevăzută posi- bilitatea de modificare a acestuia printr-un proces de revizuire după fiecare perioadă de cinci ani. ( Negocierile pentru prima modificare a Acordului de la Cotonou au fost încheiate la Bruxelles la 23 februarie 2005. Acordul de modificare a fost semnat la Luxemburg la 25 iunie 2005 și a intrat în vigoare la 1 iulie 2008. (3) La 23 februarie 2009, Consiliul a autorizat Comisia să inițieze negocieri cu membrii grupului statelor din Africa, zona Caraibelor și Pacific în vederea realizării unei a doua modificări a Acordului de la Cotonou. () JO L 317, 15.12.2000, p. 3. () JO L 209, 11.8.2005, p. 27. (4) Negocierile s-au încheiat la 19 martie 2010, prin parafarea, cu ocazia unui Consiliu de Miniştri extra- ordinar ACP-UE, a textelor care stau la baza acordului de modificare, pentru a doua oară, a Acordului de la Cotonou (denumit în continuare „acordul”). (5)  Acordul, care va fi semnat la Ouagadougou la 22 iunie 2010, va intra în vigoare după încheierea procedurilor de ratificare menţionate la articolul 93 din Acordul de la Cotonou. (6)  În conformitate cu articolul 95 alineatul (3) din Acordul de la Cotonou, Consiliul de Miniştri ACP-UE adoptă măsurile tranzitorii necesare pentru a acoperi perioada dintre data semnării și data intrării în vigoare a acordului. (7)  Aplicarea provizorie a acordului ar trebui să constituie o măsură tranzitorie atât necesară, cât şi suficientă, ADOPTĂ PREZENTA DECIZIE: Articol unic Poziţia care urmează să fie adoptată de Uniunea Europeană în cadrul Consiliului de Miniştri ACP-UE cu privire la măsurile tranzitorii aplicabile de la data semnării până la data intrării în vigoare a Acordului de modificare pentru a doua oară a Acordului de parteneriat între membrii grupului statelor din Africa, zona Caraibelor și Pacific, pe de o parte, și Comunitatea Europeană şi statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005 (denumit în continuare „acordul”), este de a aproba aplicarea provizorie a acordului, în conformitate cu proiectul anexat de decizie a Consiliului de Miniştri ACP-UE.